

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

Na temelju članka 12. Zakona o izmjenama i dopuni Zakona o lokalnim porezima (NN 152/24) i članka 26. Statuta Općine Lipovljani (Službeni vjesnik, 14/21), Općinsko vijeće Općine Lipovljani na sjednici održanoj 2025. godine donijelo je

**ODLUKU**

**o izmjenama i dopunama Odluke o općinskim porezima**

**Članak 1.**

U Odluci o općinskim porezima (Službeni vjesnik, broj 34/17, 50/17, 99/23) u članku 2. točka 3. mijenja se i glasi: „Porez na nekretnine“

**Članak 2.**

Članak 6. mijenja se i glasi:

„Porez na nekretnine plaćaju domaće i strane, pravne i fizičke osobe koje su vlasnici nekretnina na području Općine Lipovljani za koju se utvrđuje porez.“

**Članak 3.**

Članak 7. mijenja se i glasi:

„Porez na nekretnine plaća se godišnje 2,00 eura po metru kvadratnom korisne površine nekretnine.

Porez na nekretnine prihod je 80% udio Općine Lipovljani, a 20% udio Sisačko-moslavačke županije.

Porez na nekretnine utvrđuje i naplaćuje Porezna uprava Ispostava Novska.“

**Članak 4.**

Ova Odluka stupa na snagu osmi dan od dana objave u Službenom vjesniku, a primjenjuje se od 2025. godine.

Predsjednik

Tomislav Lukšić, dipl.ing.šum.